মোদ্দাকথা হলো, দেশে এখন অনিয়ম-বিশৃঙ্খলা চলছে। এর একমাত্র কারণ, সুশাসনের অভাব। আমরা কেউই আইন মানছি না। সুশাসন প্রতিষ্ঠিত হলেই আইনের যথাযথ প্রয়োগ ও অনুশীলন সম্ভব হবে। আর তাতে দেশের বহু সঙ্কট কেটে যাবে। সুশাসন প্রতিষ্ঠা হওয়া মানেই সর্বত্র শৃঙ্খলা কায়েম হওয়া। আর তাদের পক্ষেই সুশাসন প্রতিষ্ঠা করা সম্ভব যারা নৈতিক শক্তিতে বলীয়ান এবং যাদের ক্ষমতার উৎস জনভিত্তি। সে সরকার সুষ্ঠু নির্বাচনের মাধ্যমে রাষ্ট্র পরিচালনার ম্যান্ডেট পেয়ে থাকে। কিন্তু এই আদর্শ অবস্থানে আমরা নেই। এই মারাত্মক গলদ দূর করতে পারলেই জাতির মুক্তি আসবে। এটা দূর করার জন্য সমাজের সব স্তর থেকেই অবদান রাখতে হবে। এমন শুদ্ধাচারের নীতিকে আমাদের জাতীয় নেতাদের ‘ফেরি’ করতে হবে। এটা সাধারণ নীতি যা সবার উপলব্ধিতে নিয়ে আসতে হবে।